<classify> Mahakama ya Rufaa jijini Dar es Salaam leo, Ijumaa, imetupilia mbali rufaa iliyokatwa na Mkurugenzi wa Mashitaka nchini DPP dhidi ya Mwenyekiti wa Chadema, Freeman Mbowe na Mbunge wa Tarime Mjini, Ester Matiko.Hata hivyo, mahakama hiyo imeelekeza jalada la kesi hiyo kurudishwa Mahakama Kuu kwa ajili ya kusikiliza rufaa ya Mbowe kuhusu kufutiwa dhamana na Mahakama ya Hakimu Mkazi Kisutu, Novemba 23, 2018.Mahakama iliwafutia Mbowe na Matiko dhamana baada ya wawili hao kudharau maamuzi ya mahakama. Mbowe alishindwa kuhudhuria mahakamani November 8, mwaka jana kwa maelezo kuwa alisafiri kwenda Afrika Kusini kwa matibabu.  <topic>: KITAIFA 